เนม ปลื้ม คิทตี้ ดูแลดี ตามทำแผลให้ทุกวัน ปัดข่าวเม้าท์แม่ไม่ปลื้ม ยกเป็นผู้หญิงที่ตามหา
นับวันดีกรีความหวานของคู่รักเด็กแนว เนม-ปราการ ไรวา นักร้องนำวงเก็ตสึโนวา กับหวานใจ คิทตี้-ชิชา อมาตยกุล ยิ่งดูเปิดเผยมากขึ้น ล่าสุดเจอ เนม มาร่วมงานปฐมทัศน์หนังสั้น โปรเจกต์เราเกิดบนแผ่นดินรัชกาลที่ ๙ ที่โรงภาพยนตร์เซ็นจูรี่ เดอะมูฟวี่ พลาซ่า โดยมีผ้าพันแผลที่มือหน่อย เลยคว้าตัวมาถามว่า มือไปโดนอะไรมา? แผลที่มือโดนแก้วไวน์บาดมาครับ เกิดจากความซุ่มซ่ามของตัวเอง ต้องเย็บประมาณ 10 เข็ม คิทตี้ดูแลยังไงบ้าง? น้องคิทตี้ดูแลเป็นอย่างดี มาทำแผล ล้างแผลให้เกือบทุกวันเลย เพราะผมเป็นคนขี้กลัวไม่กล้าทำเอง ก็ถือเป็นโมเมนต์น่ารักๆของเรา จริงๆไม่ต้องทำทุกวันก็ได้ แต่น้องเขาอยากจะเปิดดูแผลว่าดีขึ้นหรือมีการอักเสบมั้ย อีก 2-3 วันก็น่าจะไปตัดไหมได้แล้ว,ความรักตอนนี้เป็นอย่างไรบ้าง? ก็ดีครับ เราคบกันมาสักพักแล้ว น้องเป็นคนที่ดูแลผมเป็นอย่างดีทั้งร่างกายและจิตใจ รู้สึกชื่นใจที่น้องใส่ใจในเรื่องเล็กๆ น้อยๆ ดูเราสดชื่นขึ้น? อาจจะเป็นเพราะก่อนหน้านี้เราเครียดกับข่าวต่างๆที่ออกมา แต่ตอนนี้เริ่มโอเค ทุกอย่างชัดเจนขึ้น เราผ่านหลายๆอย่างมาด้วยกัน ทำให้เราเข้าใจกันมากขึ้น อยู่ด้วยกันแล้วสบายใจ ไม่มีปัญหาอะไร แต่ถ้ามีก็ค่อยๆแก้กันไปทีละเรื่อง เหมือนกล้าพูดเรื่องความรักมากขึ้น? การที่ผมพูดเรื่องความรักเยอะขึ้น เพราะอยากจะให้เกียรติน้อง เป็นยังไงก็พูดไปอย่างนั้น ไม่จำเป็นต้องมีห่วงภาพลักษณ์ ก่อนหน้าที่ไม่พูดเพราะรู้สึกเครียดและกดดัน แต่หลังจากนี้ต่อให้มีกระแสที่ไม่ดีออกมาก็ไม่ได้ใส่ใจแล้ว เราก็อยู่ของเรา รู้ว่าอะไรเป็นอะไร ถ้ามี ผมพูดอยู่แล้ว เก็บไม่เป็นอยู่แล้ว,มีข่าวว่าแม่เราไม่ปลื้มน้อง ไม่ยอมให้เข้าบ้าน? ไม่น่าจะใช่นะครับ ทั้งผมและน้องเข้าออกบ้านกันตลอด ที่บ้านเราก็รู้จักกันอยู่แล้ว น้องมาเจอครอบครัวและคนรอบข้างในชีวิตผมก็เข้ากับทุกคนได้ดี คงไม่ต้องแนะนำอะไรมาก รู้กันอยู่แล้วว่าอะไรเป็นอะไร คุณพ่อคุณแม่ก็บอกให้ดูแลกันดีๆ ให้ทำสิ่งดีๆร่วมกัน อย่าพากันไปในทางที่ไม่ดี อาจจะไม่ได้เจอกันบ่อย เพราะคุณพ่อคุณแม่ผมไปทำงานต่างประเทศค่อน ข้างบ่อย ส่วนตัวผมไปเจอเพื่อนๆพี่น้องเขามาแล้ว แต่ยังไม่ได้เจอคุณพ่อคุณแม่ เพราะยังไม่ว่างตรงกัน คือถ้าว่างตรงกันเราก็อยากมีเวลาอยู่ด้วยกัน 2 คนมากกว่า อายุห่างเป็นปัญหามั้ย? ถึงจะอายุห่างกันก็ไม่ได้เป็นปัญหา ไลฟ์สไตล์เราตรงกัน เล่นเกมด้วยกัน ดูหนังพร้อมกัน ห้ามดูก่อน ถ้าใครดูก่อนต้องมาดูย้อนด้วยกันอีกที,ปีใหม่นี้แพลนไปเที่ยวไหนด้วยกันมั้ย? สำหรับปีใหม่ที่จะถึงนี้ ผมมีแพลนไปอังกฤษกับครอบครัว ส่วนน้องติดงานไปด้วยไม่ได้ แต่ก็คุยกันว่าหลังจากที่ผมกลับมาคงจะไปไหนด้วยกันสักที่ อาจจะไปดิสนีย์แลนด์อีกก็ได้ เพราะน้องเขาชอบเราไปกันหลายรอบแล้ว ไม่เบื่อเลย เป็นที่ที่เขามีความสุข เราเองก็มีความสุข เรียกว่าตอนนี้ทุกอย่างแฮปปี้? ชีวิตตอนนี้ตรงกับเนื้อเพลงเลย น้องคือสิ่งที่ผมตามหา (ยิ้ม) เจอคนที่ใช่ ชัดเจนแล้วว่าเป็นแฟนกัน ไม่ต้องคิดอะไรมาก อยู่ด้วยกันแล้วมีความสุข พอแล้วครับ ยังไม่ได้คิดถึงเรื่องแต่งงาน น้องยังเด็กอยู่และผมก็ไม่ได้รีบร้อนอะไร ดูกันไปเรื่อยๆดีกว่า.
นับวันดีกรีความหวานของคู่รักเด็กแนว เนม-ปราการ ไรวา นักร้องนำวงเก็ตสึโนวา กับหวานใจ คิทตี้-ชิชา อมาตยกุล ยิ่งดูเปิดเผยมากขึ้น ล่าสุดเจอ เนม มาร่วมงานปฐมทัศน์หนังสั้น โปรเจกต์เราเกิดบนแผ่นดินรัชกาลที่ ๙
คู่รักเด็กแนว,เนม ปราการ,คิทตี้ ชิชา,โปรเจกต์เราเกิดบนแผ่นดินรัชกาลที่ ๙,เก็ตสึโนวา